
                                                                                                             Anexă
                                                                                                            la H.C.L nr. ………………….. a 
  CONSILIULUI LOCAL AL COMUNEI TÂRGUȘOR
                                                                                                                                       JUDEȚUL CONSTANȚA

                                                                                                                                 PREȘEDINTE DE ȘEDINȚĂ
                                                                                                                                    Consilier,


                                                                                                                           ……………………………..



U.A.T TÂRGUȘOR                                                    ȘC. GIMNAZIALĂ, NR. 1 TÂRGUȘOR
NR.___________________                                                NR. _____________________         



Acord de cooperare
pentru depunerea și implementarea proiectului ” Dotarea cu mobilier, materiale didactice și echipamente digitale a unităților de învățământ preuniversitar și a unităților conexe”, 
finanțat în cadrul Planului Național de Redresare și Reziliență 



I PĂRȚILE 
U.A.T Comuna Târgușor, cu sediul în loc. Târgușor, strada Constantei, nr. 72, județul Constanța,  telefon 0241/ 874500, e-mail: primaria@primariatirgusor.ro, cod fiscal 4514888, reprezentată prin doamna NEGRU Mădălina,  având funcția de primar comuna Târgușor,  în calitatea de solicitant al finanțării
 și 
 Școala Gimnazială Nr. 1 Târgușor, cu sediul în loc. Târgușor, Str. Constanței nr. 76, CIF 28052573, reprezentata prin doamna PETRE Petruta Dumitriana, avand functia de director al Școalii Gimnaziale nr. 1 Târgușor, în calitate de delegatar,
denumite ȋn continuare, individual “Parte” şi ȋmpreună “Părţi”, 
având în vedere:
- Ghidul solicitantului PNRR/2022 care cuprinde condițiile specifice de accesare a fondurilor în cadrul Componentei 15 – : Educație Reforma 4. Crearea unei rute profesionale complete pentru învățământul tehnic superior Investiția 13. Echiparea laboratoarelor informatice din școlile de educație și formare profesională (EFP) Investiția 14. Echiparea atelierelor de practică din unitățile de învățământ profesional și tehnic Reforma 5. Adoptarea cadrului legislativ pentru digitalizarea educației Investiția 9. Asigurarea echipamentelor și a resurselor tehnologice digitale pentru unitățile de învățământ Reforma 6. Actualizarea cadrului legislativ pentru a asigura standarde ecologice de proiectare, construcție și dotare în sistemul de învățământ preuniversitar Investiția 11. Asigurarea dotărilor pentru sălile de clasă preuniversitare și laboratoarele/atelierele școlare;
[bookmark: _Hlk128483681][bookmark: _Hlk127954240]- Hotărârea Consiliului Local Targusor  nr.________/_____privind aprobarea acordului de cooperare pentru depunerea si implementarea proiectului ”Dotare cu mobilier, materiale didactice și echipamente digitale a unităților de învățământ preuniversitar și a unităților conexe, finanțat în cadrul Planului Național de Redresare și Reziliență 
au convenit următoarele
 	
 II. OBIECTUL 
Art. 2.1 Obiectul prezentului Acord de cooperare este de a stabili cadrul juridic, drepturile și obligațiile părților în vederea depunerii și implementării  Proiectului ” Dotarea cu mobilier, materiale didactice și echipamente digitale a unităților de învățământ preuniversitar și a unităților conexe”, denumit în continuare ”Proiect”.

III. INTRAREA ÎN VIGOARE ȘI DURATA
Art. 3.1 Prezentul Acord va intra ȋn vigoare la data semnării de către Părţi. Acesta va rămâne ȋn vigoare până când, după caz, dosarul de finanțare aferent Proiectului va fi respins sau până la implementarea acestuia.
Art. 3.2  Prelungirea perioadei de valabilitate a contractului de finanțare conduce automat la extinderea perioadei de valabilitate a prezentului acord.


IV. ROLURI ȘI RESPONSABILITĂȚI

Art.4 Uat Comuna Targusor 
4.1 realizează demersurile pentru întocmirea documentației și depunerea cererii de finanțare aferentă Proiectului;
4.2 asigură condițiile de desfășurare optimă a activităților proiectului;
4.3 asigură capacitatea operațională și administrativă necesară implementării proiectului (resurse umane suficiente și resurse materiale necesare);
4.4 respectă pe durata pregătirii implementării proiectului, prevederile legislației comunitare și naționale în domeniul dezvoltării durabile, neutralității tehnologice, egalității de șanse și nediscriminării și egalității de gen, protecția mediului, achiziții publice, informare și publicitate;
4.5 elaborează documentația de atribuire și organizeaze derularea procedurii de atribuire prin asigurarea planificării și pregătirii achizițiilor necesare implementării proiectului, lansarea procedurii de achiziție, evaluarea și selectarea ofertelor dupa caz, încheierea contractelor și să respecte orice alte condiții în domeniul achizițiilor publice conform legislației în vigoare;
4.6 asigură standardele de securitate și confidențialitate a informațiilor, de prelucrare a datelor cu caracter personal conform Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor).
4.7 depune Cererea/cererile de Rambursare/ de transfer aferentă cheltuielilor eligibile efectuate în cadrul proiectului;
4.8 la finalizarea perioadei de implementare a proiectului va transfera dreptul de proprietate asupra bunurilor achiziționate către  Școala Gimnaziala nr. 1 Târgușor, care a fost de acord cu depunerea proiectului, în conformitate cu prevederile legale.
4.9 suportă cheltuielile neeligibile aferente implementării proiectului.


V. DREPTURILE PĂRȚILOR

Art. 5 UAT Comuna Targusor are dreptul:
5.1 să solicite Școlii Gimnazială nr. 1 Târgușor furnizarea oricăror informaţii şi documente legate de proiect, în scopul întocmirii documentației de atribuire și depunerii cererii de finanțare, precum și pentru implementarea proiectului;
5.2 să verifice periodic modul în care sunt folosite și starea bunurilor, echipamentelor și aplicațiilor achiziționate în cadrul Proiectului până la transferul dreptului de proprietate către Școala Gimnazială nr. 1 Târgușor.


VI. OBLIGAȚIILE PĂRȚILOR

Art. 6 UAT Comuna Targusor are următoarele obligații:
6.1 să ducă la îndeplinire toate etapele premergătoare în vederea elaborării cererii de finanțare, conform prevederilor Ghidului solicitantului;
6.2 să transmită dosarul de finanțare în timp util având în vedere procedura de aprobare a acestuia;
6.3 Primarul UAT Comuna Targusor semnează Cererea de finanţare şi Contractul de finanţare;
6.4 transmiterea cererilor de transfer/solicitări de fonduri către Organizația Intermediară, conform prevederilor contractului de finanţare;
6.5 să ducă la îndeplinire orice alte atribuții/obligații care rezultă din implementarea proiectului, conform Ghidului solicitantului.
6.6 să transmită răspunsurile aferente oricărei clarificări cu obligativitatea încadrării în termenul impus de minister;
6.7 să ducă la îndeplinire orice alte atribuții/obligații care rezultă din implementarea proiectului, conform Ghidului solicitantului.
6.8  își asumă că solicită următorul necesar compus din mobilier, materiale didactice și echipamente digitale, după cum urmează:

Școala Gimnazială nr. 1 Târgușor

	Săli de clasă
	8

	Laborator de informatică
	1

	Laborator de fizică
	-

	Laborator de chimie
	-

	Laborator de biologie
	-

	Cabinet didactic (limbă și comunicare)
	-

	Cabinet psihopedagogic
	-

	Sală de sport
	-





VII CLAUZE SPECIFICE

Art. 7 Confidențialitatea
7.1 Părţile semnatare ale prezentului acord convin să păstreze în strictă confidenţialitate informaţiile primite în cadrul şi pe parcursul implementării proiectului şi sunt de acord să prevină orice utilizare sau divulgare neautorizată a unor astfel de informaţii. Părțile înțeleg să utilizeze informaţiile confidenţiale doar în scopul de a-şi îndeplini obligaţiile din prezentul Acord de cooperare.
 
Art. 8 Integralitatea acordului de cooperare şi amendamente
8.1 Pe durata prezentului Acord, părțile semnatare au dreptul să convină în scris asupra modificării anumitor clauze, prin act adiţional, semnat de reprezentanții autorizați ai părților. 
8.2 Orice modificare a prezentului Acord va fi valabilă numai atunci când este convenită de toate părțile. 

Art.9 Soluționarea litigiilor
9.1 Părțile depun toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ele în cadrul sau în legătură cu îndeplinirea Acordului de colaborare.
9.2 Dacă, în termen de 30 de zile de la începerea acestor tratative neoficiale, părțile nu reuşesc să rezolve în mod amiabil o divergenţă, fiecare poate solicita ca disputa să se soluţioneze de către instanţele judecătoreşti competente.

Art. 10 Încetarea acordului de cooperare
10.1 Prezentul Acord de cooperare încetează:
a) înainte de termen, prin acordul Părților;
b) în caz de forță majoră;
c) prin reziliere pentru neexecutarea sau executarea defectuoasă a obligațiilor asumate prin prezentul Acord de cooperare. 
10.2 Încetarea Acordului de cooperare, în oricare dintre situaţiile menționate, nu va avea niciun efect asupra obligaţiilor deja scadente ale părților.

 Art. 11 Forţa majoră
 11.1 Forţa majoră reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului Părților, nu se datorează greşelii sau vinei acestora şi nu putea fi prevăzută la momentul încheierii Acordului de cooperare şi care face imposibilă executarea şi, respectiv, îndeplinirea obligaţiilor asumate prin prezentul Acord. 
11.2 Forţa majoră este constatată de o autoritate competentă.
11.3 Forţa majoră exonerează părţile de îndeplinirea obligaţiilor asumate prin prezentul Acord de cooperare, pe toată perioada de valabilitate a acesteia. 
11.4 Îndeplinirea Acordului de cooperae va fi suspendată în perioada de acţiune a forţei majore, dar fără a prejudicia drepturile ce li se cuveneau părților până la apariţia acesteia.
11.5 Partea care invocă forţa majoră are obligaţia de a notifica celeilalte părți, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
11.6 Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părți încetarea de plin drept a prezentului Acord de cooperare, fără ca vreuna dintre părți să poată pretinde celeilalte daune-interese.

Art. 12 Legea aplicabilă
12.1 Prezentului Acord i se va aplica şi va fi interpretat în conformitate cu legislaţia în vigoare.

Art. 13 Comunicări
13.1 Orice comunicare între Părți trebuie să se realizeze în scris.
13.2 Orice document scris trebuie înregistrat atât la momentul transmiterii, cât şi la momentul primirii.
13.3 Comunicările între Părți privind informaţii neclasificate se pot face şi prin telefon, fax sau e-mail, cu condiţia confirmării în scris a comunicării.

Art. 14 Dispoziţii finale
14.1 Datele cu caracter personal solicitate în baza prezentului Acord de cooperare sunt prelucrate în acord cu prevederile Regulamentului (UE) nr. 679/2016 al Parlamentului European şi al Consiliului din 27 aprilie 2016 privind protecţia persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE şi ale Legii  nr. 190/2018 privind măsuri de punere în aplicare a Regulamentului (UE) 2016/679, scopul prelucrării datelor fiind în acord cu îndeplinirea responsabilităţilor asumate de către Părți prin Acordul de cooperare, perioada prelucrării acestora fiind pe toată durata valabilităţii Acordului de cooperare.

		Întocmit în 3 (trei) exemplare, în limba română, câte unul pentru fiecare parte si un original pentru cererea de finanţare.



      SOLICITANT FINANȚARE,                                                DELEGATAR,
      U.A.T Comuna Târgușor                                       Școala Gimnazială nr. 1 Târgușor
               PRIMAR,                                                                            DIRECTOR,
        MĂDĂLINA NEGRU                                             PETRE PETRUȚA DUMITRIANA
Partnership Agreement Template (FMO)

